Diari Oficial de la Generalitat Valenciana


Sumari del DOGV 4722, del 30-03-2004 (2004/2926)

Informació pública del programa per al desenvolupament del sector de sòl urbanitzable PP1/4, sector Rodalet.
------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2926


Organisme emissor
:   Desarrollo Urbanistico Mare Nostrum, SLU

Tipus de document
:   Anunci

Informació pública del programa per al desenvolupament del sector de sòl urbanitzable PP1/4, sector Rodalet. [2004/F2926]
  
La mercantil Desarrollo Urbanístico Mare Nostrum, SLU, ha presentat un programa ratificat per l'Agrupació d'Interés Urbanístic Rodalet per al desenvolupament del sector de sòl urbanitzable PP1/4, sector Rodalet i el seu sistema general adscrit del Pla General d'Ordenació Urbana de Sant Vicent del Raspeig. Este programa ha sigut protocol·litzat davant del notari de Sant Vicent del Raspeig, Jesús Jiménez Pascual, al carrer Ample de Castelar, 8, entresòl (03359 Sant Vicent) al mateix temps que ha sigut presentat un exemplar davant de l'ajuntament. El programa té com a objecte el desenvolupament urbanístic de la citada unitat d'execució i comprén una alternativa tècnica consistent en: document d'homologació, pla parcial, projecte d'urbanització i memòria explicativa de l'objectiu i finalitat del mateix programa, així com en compliment de l'article 50.2.B) de Llei 6/1994, de la Generalitat Valenciana, s'adjunten els estatuts i acords socials de l'Agrupació d'Interés Urbanístic El Rodalet, que ratifica el present programa d'actuació integrada. La documentació juridicoeconòmica es presentarà en el moment procedimental pertinent.
  
Conforme al que es preceptua en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant la publicació dels anuncis corresponents en el Diari Oficial de la Generalitat Valenciana (DOGV) i en el periòdic Información. Es podran presentar alternatives tècniques i al·legacions durant 20 dies comptats des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que pretenguen competir amb la que s'exposa al públic podran presentar-se, dins dels terminis esmentats, en el Registre General d'Entrada de l'Ajuntament de Sant Vicent del Raspeig, a la plaça d'Espanya, número 1, en horari d'oficines.
  
Qualsevol persona que ho desitge podrà comparéixer, en els referits terminis, a la notaria de Sant Vicent del Raspeig, al carrer Ample de Castelar, 8 entresòl, davant del notari Jesús Jiménez Pascual, per a obtindre còpia de l'acta de protocol·lització o sol·licitar que se li exhibisca esta. Igualment podrà comparéixer a l'ajuntament, on s'ha depositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, se celebrarà a l'ajuntament el dia hàbil següent a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment del que s'establix en els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili de qui consta en el Cadastre com a titular de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys inclosos en la unitat d'execució, que són els següents, sense perjuí que pogueren resultar altres desconeguts: Frase, SL; María Bravo Martínez i Elvira Bravo Martínez; Vicente Cloquell Rodrigo; José Antonio López Abellán; Germán Martínez Alcaraz; Juan Carlos Jordá Justiniano; Ana María Zúñiga Aparicio; Manuela Lillo Bevía; Eugenia Lillo Bevía.